Document ID: 32007R0158

NARIADENIE KOMISIE (ES) č. 158/2007
zo 16. februára 2007,
ktorým sa mení a dopĺňa nariadenie (ES) č. 1358/2003, pokiaľ ide o zoznam letísk v Spoločenstve
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 437/2003 z 27. februára 2003 o štatistických výkazoch týkajúcich sa prepravy cestujúcich, nákladu a pošty v leteckej doprave (1), najmä na jeho článok 10,
keďže:
(1)
V súlade s článkom 10 nariadenia (ES) č. 437/2003 musí Komisia stanoviť opatrenia na prispôsobenie špecifikácií v prílohách k tomuto nariadeniu.
(2)
Z dôvodu vývoja leteckej dopravy je potrebné aktualizovať zoznam letísk Spoločenstva a ich kategóriu, ako sa uvádza v prílohe I k nariadeniu Komisie (ES) č. 1358/2003 (2) v súlade s pravidlami stanovenými v tejto prílohe.
(3)
Nariadenie (ES) č. 1358/2003 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Výboru pre štatistické programy,
PRIJALA TOTO NARIADENIE:
Článok 1
Na účely článku 3 ods. 2 a článku 3 ods. 3 nariadenia (ES) č. 437/2003 sa zoznam letísk v Spoločenstve, okrem tých letísk, ktoré vykazujú len príležitostnú obchodnú prepravu, a ich kategória, ako sa uvádza v prílohe I k nariadeniu (ES) č. 1358/2003 zmeneného a doplneného prílohou II k nariadeniu Komisie (ES) č. 546/2005 (3), nahrádza zoznamom uvedeným v prílohe I k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. februára 2007

Labels: 12
8